|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
|

|  |
| --- |
| PFZ |
| *HÍRLEVÉL | 2020-09-10* |

 |
|

|  |  |  |  |
| --- | --- | --- | --- |
| A Pannon Filharmonikusokat élő koncertközvetítései révén már ma este az otthonában hallgathatja, láthatja - külföldön is

|  |  |  |
| --- | --- | --- |
|   | A Pannon Filharmonikusokat élő koncertközvetítései révén már ma este az otthonában hallgathatja, láthatja - külföldön is**Kedves Közönségünk! Ha még nincs programjuk estére, egy hangversenyt ajánlunk Önöknek!**Produkcióink a bátor műsorpolitikáról, kiváló vendégművészekről és a magas színvonalukról híresek, melyek előadása lélekkel teli muzsikálással és a közös zenei élmény örömével párosul. A valós időben, élőben, otthonról megtekinthető zenei közvetítés lehetőségét kínáljuk most Önöknek. A moziélményt ígérő stream felvétel és a professzionális hangtechnika lehetővé teszi, hogy otthonról, online megmerítkezzünk a Kodály Központ páratlan atmoszférájában és akusztikájában.Először a Pannon Filharmonikusok évadnyitó koncertje lesz látható ma este, szeptember 10-én, 19.00 órai kezdettel a pécsi Kodály Központ hangversenyterméből **A különbözőség harmóniája** címmel. Közreműködik a világ legnagyobb színpadain elismert Balog József zongoraművész, vezényel Bogányi Tibor vezető karmester. [ITT tájékozódhatnak](https://www.pfz.hu/koncert/1405/a-kulonbozoseg-harmoniaja) a hangversenyről.Majd  a Bécsi barátok című hangversenyünk lesz látható szeptember 19-én 18.00 órakor. A legkiválóbb zenekarokkal, a világ leghíresebb hangversenytermeiben is fellépő Baráth Emőke szoprán lép fel, a zenekart Vass András állandó karmester vezényli. További részleteket [ITT olvashatnak](https://www.pfz.hu/koncert/1435/becsi-baratok-egyben-berletes-pothangverseny-is). A jegyváltás hasonló bármely internetes vásárláshoz, csak egyszer kell regisztrálnunk és bankkártyával fizethetünk, a visszaigazoló emailben találják a linket, amire kattintva el tudják kezdeni nézni a koncertet. Érdemes ezeket időben elvégezni, hogy nyugodtan várhassuk az előadás kezdetét. A szeptember 10-ei közvetítés 19.00 órakor kezdődik, a hangverseny kezdésében azonban pár perc eltérés lehet.KATTINTSON MOST és LEGYEN VELÜNK ÉLŐBEN - bármilyen eszközről!Bővebben |   |

 |
| A Pannon Filharmonikusok sajtótájékoztató keretében nyitotta meg a 2020/21-es évadát

|  |  |  |
| --- | --- | --- |
|   | A Pannon Filharmonikusok sajtótájékoztató keretében nyitotta meg a 2020/21-es évadátKivételes évadot indít a Pannon Filharmonikusok ebben a különleges évben. 2020 decemberében tíz éve, hogy megnyílt a Kodály Központ, a zenekar otthona, 2021-ben pedig hazánk egyik legrégebbi együttese, az 1811-ben alapított Pannon Filharmonikusok a 210 éves jubileumát ünnepli majd. A zene igenis alapszükséglet – hirdeti az együttes, és a járvánnyal dacolva Gilbert Varga zenei utazásra hív, Bogányi Tibor pedig a zene lélekemelő hatására hívja fel a figyelmet. Az együttes Ezüstcsillanás címmel meghirdetett évada nem a csillogásról szól, hanem a mélyben rejlő tiszta zenei minőség örömteli ünnepe. Ősszel kiváló magyar szólistákkal, tavasszal a nemzetközi élet rangos szereplőivel is találkozhatunk.A Bővebben gombra kattintva további hasznos, értékes információkhoz juthatnak.Bővebben |   |

 |
| Bécsi barátok - A világ komolyzenei életében élen járó magyar szoprán, Baráth Emőke közreműködésével

|  |  |  |
| --- | --- | --- |
|   | Bécsi barátok - A világ komolyzenei életében élen járó magyar szoprán, Baráth Emőke közreműködésévelA Bécsi barátok című est egy fiatal magyar szopránénekesnő személye köré épül. Baráth Emőke az elmúlt évtizedben sorra hódította meg Európa, az Egyesült Államok illetve Japán hangversenytermeit, így esetében talán a „sztárvendég” titulus sem túlzás. Az est műsora egyrészt ritkán hallható kompozíciókból áll: Mozart korai és Haydn világi vokális kompozícióinak részletei igazi zenei csemegéknek ígérkeznek. Emellett közismert alkotások is felcsendülnek, mint Haydn Üstdobpergés becenevű szimfóniája vagy Mozart Exsultate, jubilate szövegkezdetű motettája. Az est karmestere Vass András, a Pannon Filharmonikusok állandó karmestere lesz.A Bővebben gombra kattintva a hangverseny műsoráról, fellépőjéről tájékozódhatnak.A Fidelio is követi a nemzetközi rangú művésznő munkásságát, erről [ITT](https://fidelio.hu/klasszikus/rangos-dijra-jeloltek-barath-emoke-lemezet-152584.html) olvashatnak bővebben.Bővebben |   |

 |

Az Ezüstcsillanás évad kiemelt támogatója:  |
|

|  |  |  |
| --- | --- | --- |
| PFZ | © 2020 Pannon Filharmonikusok | Facebook  YouTube  Instagram |

[Leiratkozom a hírlevélről](https://www.pfz.hu/hirlevel_leiratkozas/d8cf1498c8c507a6ef20d3dcf38f245db0e739b9)  |

 |